فوریه‌نین 24-دن ایندییه‌دک 6 میلییون‌دان چوخ اوکراینا‌لی اؤلکه‌سینی ترک ائدیب.
بو ایستاتیستیک بمت-نین ژنو اوفیسی‌نین یایدیغی بیاناتدا سسلنیب.
بیلدیریلیب کی، سون ایستاتیستیک لره گؤره دیگر اؤلکه‌لره سیغینان اوکراینا‌لی‌لارین سایی 6 میلیون 29 مین 705 نفردیر. اونلارین 90%-نی قادین و اوشاق‌لار تشکیل ائدیر. 18-60 یاش آراسی کیشی‌لرین اؤلکه‌دن چیخیشینا ایجازه وئریلمیر.
بمت احتیمال ائدیر کی، ایلین سونونادک اوکراینا‌لی قاچقین سایی 8 میلیون نفری کئچه‌جک.
